Kogemuslugu - mis on Radical Candor ja kuidas seda kasutada, Piret Potisepp Eesti Kaubandustööstuskoda
2021-01-14 09:30 - 10:30 (Europe/Tallinn)
Radical Candor: Be a Kickass Boss Without Losing Your Humanity
Radical Candor- mis see on ja kuidas juhtimistööriistana kasutada?
Palju enne kui K.Scotti raamat ‘’Radical Candor’’ hakkas maailmas laineid lööma, on Piret seda igapäevases juhtimises tööriistana kasutanud. Ilma teadmiseta, et sel on konkreetne nimetus. Küll aga aitas raamatu lugemine veelgi teadlikumalt edasiviivat tagasidet anda oma meeskonna töötajatele. Kui Sind huvitab, missuguseid raskusi ning olulisi punkte on ta sel teekonnal pidanud seljatama, tule ja saa osa hommikuseminarist.
Piret Potisepp, Eesti Kaubandus-Tööstuskoda
Piret Potisepp töötab hetkel Eesti Kaubandus-Tööstuskoja teenuste osakonna juhina. Tal on laialdased rahvusvahelised kogemused kolmest maailma regioonist (Euroopa, Aasia, Lõuna-Ameerika). Eelnevalt on ta töötanud Eesti Majandus- ja Kommunikatsiooniministeeriumis ning mitmetel ametikohtadel era- ja kolmandas sektoris. Ta on töötanud kaks aastat Lõuna-Ameerikas, aasta Hiinas ning pool aastat Brüsselis. Igal töökohal on tema jaoks oluline olnud ka talentide kaasamine ja nende juhtimine. Kirg leadership teemade osa tuli varakult- ülikoolis liitudes AIESECiga.
Vabal ajal viib Piret läbi disainituure Tallinnas ning panustab sellesse, et Eesti disain saaks maailmas sama kuulsaks kui Eesti e-riik.

Teekond emotsioonidest tulemusteni
2021-12-16 09:30 - 10:30 | Empowerment Virtual Office, Microsoft Teams, Tallinn, Estonia
Süütan pigem küünla, kui hakkan pimedust kiruma – Anna Eleanor Roosevelt.
“Teekond emotsioonidest tulemusteni.” – vaikse aja mõtteharjutused, kuidas leida endas energia ja jõud, et elada nii kuidas Sina tahad. Kõik need teadmised on Sinus olemas. Õiged küsimused aitavad Sul nendeni jõuda.
Meil on rõõm, rõõm, rõõm, rõõm südames – selline oli minu isa elu moto. Energia tuleb südamest. Hea tuju (positiivne emotsioon) aitab saavutada kordades rohkem. Tark mees oli! Mina jõudsin selle teadmiseni läbi sadade raamatute lugemise ja aastate pikkuse eksperimenteerimise ;-).
Kohtumiseni,
Andres
